**Norges Idrettsforbund:**

Idretten er avhengig av at utøvere og deres støtteapparat er bærere av idrettens etikk og verdier både innad og utad.

Ullensakersvømmerne har utarbeidet etiske retningslinjer med bakgrunn i Norges Idrettsforbund sine etiske veivisere for trenere, utøvere, ledere og ansatte

Trenere, ledere og ansatte er, sammen med utøvere og foreldre/foresatte de viktigste rollemodeller og veivisere for barn og ungdom.

**Etiske retningslinjer for trenere**

* Være et godt eksempel for dine utøvere
* Skap muligheter for og motiver utøver til å utvikle sitt individuelle talent og mestringsbehov
* Tilpass trening og konkurranse for utøverens alder og utviklingstrinn
* Overhold og respekter idrettens regler og prosedyrer og sørg for at utøverne gjør det samme
* Lær dine utøvere til å opptre med respekt overfor dommere og konkurrenter
* Gi positiv respons ut fra individuelle behov og alder
* Fordøm usportslig og nedlatende opptreden
* Hold mer fokus på mestring enn prestasjon
* Behandle alle utøvere likeverdig
* Misbruk ikke din makt og autoritet. Det er nulltoleranse for seksuell tilnærming og intim kontakt med utøvere
* Hold deg oppdatert kunnskapsmessig
* Bidra til et godt fellesskap og sosialt miljø
* Vis omsorg og interesse for utøvere som er skadet eller syke
* Ikke motta fordelaktige ytelser fra foreldre/foresatte, utøvere eller leverandører/samarbeidspartnere
* Ikke gi fordelaktige ytelser til utøvere, foreldre/foresatte, utøvere eller leverandører/samarbeidspartnere

**Etiske retningslinjer for ledere og ansatte**

* Verne om idrettsorganisasjonens grunnverdier
* Bidra til en åpen og inkluderende idrett
* Bidra til at idrettens felles mål blir nådd
* Påta deg ansvar for at de formelle og etiske normer og retningslinjer etterleves
* Være tydelig utad på idrettens verdigrunnlag – hva er viktig og hva er riktig
* Ta med medlemmene i beslutningene
* Holde en høy standard i egen oppførsel både innad og utad
* Løse tvister og konflikter rettferdig og omgående i overenstemmelse med organisasjonens regler og prosedyrer
* Administrere idretten etter økonomiske holdbare prinsipper
* Utnytt aldri din virksomhet til å fremme egne interesser på bekostning av organisasjonens
* Ikke motta fordelaktige ytelser fra foreldre/foresatte, utøvere eller leverandører/samarbeidspartnere
* Ikke gi fordelaktige ytelser til utøvere, foreldre/foresatte, utøvere eller leverandører/samarbeidspartnere

**Etiske retningslinjer for utøvere**

* Idrettsglede er det viktigste for både deg og andre
* Gjør alltid ditt beste og oppfør deg med respekt
* Overhold idrettens regler og normer for fair play i din idrett
* Delta i idretten fordi det er gøy – ikke fordi du skal behage din sponsor, foreldre eller treneren
* Vi respekt for alle utøvere, både «medspillere og motspillere»
* Unnlat hånende eller nedlatende tilrop og uttalelser overfor andre utøvere, konkurrenter, dommere, trenere og ledere
* Oppfør deg overfor andre slik du vil at de skal være overfor deg!
* Være særlig bevisst din rolle som verdibærer og rollemodell for de som er yngre enn deg